## **Anexa nr.3**

## **Elaborarea strategiilor sectoriale de cheltuieli/prezentarea propunerilor de politici în contextul elaborării**

## **CBTM 2027-2029**

## Elaborarea *strategiilor sectoriale de cheltuieli* implică o analiză complexă şi o abordare integrată în planificarea cheltuielilor. Rezultatul final al analizei sectoriale va fi prezentat în procesul de elaborare a strategiilor sectoriale de cheltuieli/prezentare a propunerilor de politici în contextul CBTM 2027-2029, ținându-se cont de următoarele cerințe și format.

## **Formatul de prezentare a Strategiei sectoriale de cheltuieli CBTM 2027-2029/propunerilor de politici pe sectorul/autoritatea\_\_\_\_\_\_\_\_\_\_\_**

**A. Contextul de politici**

*Secțiunea respectivă va oferi informații cu privire la evoluțiile recente din sectorul pentru care autoritatea este responsabilă și prioritățile pentru perioada următorilor trei ani.* Astfel:

1. sintetizați situația curentă din sector (concluziile principale ale analizei situației din sector).
2. identificați provocările majore cu care se confruntă sectorul.
3. enumerați prioritățile de bază în ceea ce privește politicile la nivel înalt ale sectorului (maximum 5) pentru anii 2027-2029 și modul în care acestea se referă la abordarea provocărilor menționate.
4. explicați impactul priorităților respective asupra alocării resurselor în sectorul dat (implicații pentru bugetul subprogramelor relevante și finanțarea acestora).
5. identificați 1-3 indicatori strategici pentru fiecare prioritate de politică.

B. Implicațiile liniei de bază a cheltuielilor asupra alocării resurselor în contextul CBTM 2027-2029

*Se vor descrie principalele acțiuni din sector identificate în limita de cheltuieli în perioada de prognoză și cuprinde acțiunile curente* incluse în linia de bază a politicilor deja adoptate în sector care sunt menținute în perioada de prognoză *(întreținerea instituției, acțiuni de eficientizare care se referă la: implementarea sistemelor informaționale, reforme structurale și reduceri de personal, raționalizarea cheltuielilor în sectorul sănătății, economii din serviciile comunale și energetice în rezultatul modificării normelor operaționale, înlocuirea echipamentului).*

**Totodată, în secțiunea respectivă urmează a fi incluse măsurile/acțiunile de politică specifice asumate de către Guvern care au implicații financiare bugetare, reieșind din modificarea unor factori tehnici, precum: numărul de beneficiari, nivelul de valorificare a proiectelor finanțate din surse externe și a investițiilor capitale în curs de execuție, măsurile incluse în Planul de creștere economică a Republicii Moldova, etc.**

C. Măsuri de politică noi – se vor indica măsurile de politică noi de înaltă prioritate – clasificați în ordinea priorității (care ar trebui să fie incluse, dar nu mai mult de 10 acțiuni de politică), cu estimarea și argumentarea costurilor

***Caracteristicile cheie ale unei politici noi*** sunt propuneri pentru (1) inițierea și implementarea unor măsuri în domenii ce nu au fost vizate anterior; (2) modificarea semnificativă a nivelului serviciilor asociate în cadrul unui program existent; sau (3) modificarea semnificativă a implementării unui program existent, care are ca rezultat o modificare a cheltuielilor în anumiți ani.

***Tabelele anexe la Strategiile sectoriale***

Tabelul 1. Repartizarea liniei de bază de cheltuieli pe programe/subprograme și pe bugete pe sectorul \_\_\_\_\_\_\_\_\_\_

Pentru ministerele lider: Se vor indica bugetele tuturor autorităților din cadrul sectorului. De exemplu, în cadrul sectorului Educației sunt mai multe autorități care au instituții de învățământ: Ministerul Sănătății, Ministerul Muncii și Protecției Sociale, Ministerul Agriculturii și Industriei Alimentare etc. Informația despre bugetele altor autorități în cadrul sectorului poate fi extrasă din anexa nr. 2, sau, la solicitare, poate fi oferită de către direcțiile bugetare sectoriale ale Ministerului Finanțelor.

**Tabelul 2**Principalele acțiuni/măsuri de politică din sector incluse în linia de bază pe programe/ subprograme pe sectorul *\_\_\_\_\_\_\_\_\_*

Se vor indica principalele acțiuni din sector identificate în limita de cheltuieli în perioada de prognoză și cuprinde acțiunile curente incluse în linia de bază a politicilor deja adoptate în sector care sunt menținute în perioada de prognoză *(întreținerea instituției, acțiuni de eficientizare care se referă la: implementarea sistemelor informaționale, reforme structurale și reduceri de personal, raționalizarea cheltuielilor în sectorul sănătății, economii din serviciile comunale și energetice în rezultatul modificării normelor operaționale, înlocuirea echipamentului). La repartizarea liniei de bază se va ține cont de acoperirea prioritară a cheltuielilor ce țin de asigurarea activității instituțiilor/autorităților, precum: cheltuieli de personal, resurse energetice, indemnizații, prestații și alte angajamente strict necesare.*

**Tabelul 3** Măsurile/acțiuni prevăzute în Planul de creștere economică

Se vor indica măsurile din Planul de creștere economică, inclusiv acțiunile pentru implementarea acestora (descifrarea costurilor pentru fiecare măsură), cu indicarea costurile estimate pentru anii respectivi, corelate cu costurile și termenele reflectate în Planul de creștere economică. Toate modificările propuse în raport cu estimările prezentate la proiectul Legii bugetului de stat pentru anul 2026 în mod obligatoriu vor fi însoțite de estimarea argumentată a costurilor (coloana Comentarii/ explicații aferente modificărilor propuse).

**Tabelul 4** Cheltuieli pentru investiții capitale pe sectorul \_\_\_\_\_\_\_\_\_\_\_\_

Se vor indica proiectele de investiții capitale în curs de execuție și proiectele noi de investiții capitale eligibile cu divizarea acestora pe surse de finanțare – din resurse generale ale bugetului și din resursele proiectelor finanțate din surse externe. În lista proiectelor noi se vor include doar proiectele care au fost examinate și evaluate în SI RPIC „Registrul proiectelor de investiții capitale” conform modului stabilit prin Hotărârea Guvernului nr.684/2022 și Ordinul Ministrului finanțelor nr.104/2023.